CELEX: 32006D0207
Language: hr
Date: 2006-03-06 00:00:00
Title: 2006/207/EZ: Odluka Komisije od 6. ožujka 2006. o trgovini tvarima koje oštećuju ozonski sloj sa zasebnim carinskim područjem Tajvana, Penghua, Kinmena i Matsua (priopćeno pod brojem dokumenta C(2006) 424)  Tekst značajan za EGP

15/Sv. 26
            
            
               HR
            
            
               Službeni list Europske unije
            
            
               91
            
         32006D0207
   
               L 075/19
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 6. ožujka 2006.
   o trgovini tvarima koje oštećuju ozonski sloj sa zasebnim carinskim područjem Tajvana, Penghua, Kinmena i Matsua
   (priopćeno pod brojem dokumenta C(2006) 424)
   (Tekst značajan za EGP)
   (2006/207/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 2037/2000 Europskog parlamenta i Vijeća od 29. lipnja 2000. o tvarima koje oštećuju ozonski sloj (1), a posebno njezin članak 14. stavak 2.,
   budući da:
   
               (1)
            
            
               Zasebno carinsko područje Tajvana, Penghua i Matsua važan je trgovinski partner Zajednice i trebalo bi poticati trgovinu i investicije između tog područja i Zajednice.
            
         
               (2)
            
            
               Zasebno carinsko područje Tajvana, Penghua, Kinmena i Matsua nije stranka Bečke konvencije o zaštiti ozonskog sloja, ni Montrealskog protokola o tvarima koje oštećuju ozonski sloj. Međutim, zasebno carinsko područje Tajvana, Penghua, Kinmena i Matsua u potpunosti poštuje Montrealski protokol i, kako je predviđeno člankom 7. Montrealskog protokola, dostavilo je o tome podatke Tajništvu za ozon Programa Ujedinjenih naroda za zaštitu okoliša.
            
         
               (3)
            
            
               Stoga se članci 8., 9. i članak 11. stavci 2. i 3. Uredbe (EZ) br. 2037/2000 ne bi trebali primjenjivati na zasebno carinsko područje Tajvana, Penghua, Kinmena i Matsua.
            
         
               (4)
            
            
               Mjere predviđene ovom Odlukom u skladu su s mišljenjem Odbora osnovanog člankom 18. stavkom 1. Uredbe (EZ) br. 2037/2000,
            
         DONIJELA JE OVU ODLUKU:
   Članak 1.
   Članci 8., 9. i članak 11. stavci 2. i 3. Uredbe (EZ) br. 2037/2000 ne primjenjuju se na zasebno carinsko područje Tajvana, Penghua, Kinmena i Matsua.
   Članak 2.
   Ova je Odluka upućena državama članicama.
   
      Sastavljeno u Bruxellesu 6. ožujka 2006.
      
         
            Za Komisiju
         
         Stavros DIMAS
         
            Član Komisije
         
      
   
   
      (1)  SL L 244, 29.9.2000., str. 1. Uredba kako je zadnje izmijenjena Uredbom (EZ) br. 29/2006 (SL L 6, 11.1.2006., str. 27.).